cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy cy cy en en en cy nl cy la es cy nb cy en cy cy su cy ceb cy cy ca en cy nl en cy su cy su cy es es en es
O’r Dudalen i’r Llwyfan | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Glesni Jones , enillydd y Fedal Ddrama Eisteddfod Genedlaethol llynedd sy’n disgrifio’r  broses o ddatblygu a chynhyrchu  Dŵr Mawr Dwfn ar gyfer Eisteddfod Sir Gâr eleni…
Dechreuodd taith Dŵr Mawr Dyfn ym Mehefin 2012, pan es  ar gwrs ‘sgwennu Gair Ar Lêd. Cwrs  gynhaliwyd yng Nghastell Nedd, ar y cyd rhwng Theatr Tir Na Nog, yng Nghastell Nedd a Theatr y Sherman, Caerdydd oedd o . Roedd y cwrs yn canolbwyntio ar ffurfio cymeriadau, ac yn cael ei arwain dan sgiliau medrus y dramodydd Sera Moore Williams. Mwynheais wneud y cwrs gan iddo roi cymhelliant i mi ysgrifennu’n amlach.
Cwrs awr o hyd bob wythnos am ryw chwe wythnos oedd o a thuag at ddiwedd y cwrs cawsom ddiwrnod o ‘sgwennu drwy ddydd Sadwrn, gyda’r bwriad o ‘sgwennu braslun o sgript. Ar y pryd, roedd Gwyl Tafwyl yng Nghaerdydd, a finnau wedi siomi nad oeddwn yno. Ond rwy’n ddiolchgar tu hwnt rŵan mai i’r cwrs yr es i !
Wedi’r cwrs, dewiswyd dramâu i’w perfformio ym mis Hydref, ac yn ffodus i mi, dewiswyd fy nrama i’w pherfformio. Adeg hynny, doedd gen i fawr o brofiad o glywed fy ngwaith yn cael ei ddarllen ar goedd– ac roedd o’n brofiad anghyfforddus ar y pryd. Ond roedd o’n brofiad gwych clywed adborth actorion medrus fel Sharon Morgan, Wyn Bowen Harries, Non Haf ac Hanna Jarman. Roedd yn gyfle i mi wisgo sbectol beirniadol ar fy ngwaith, a chlywed y mannau y dylwn eu datblygu a’u tocio.
Wedi diwedd y cwrs teimlais y dylwn gael nôd i loywi fy nrama, felly penderfynais ‘sgwennu tuag at gystadleuaeth yn yr Eisteddfod Genedlaethol yn Ninbych. Roedd dyddiad cau y gystadleuaeth ar Fawrth 1af, a gweithiais yn achlysurol ar gyfer hynny – er mwyn iddi hi fod yn barod.
Tua mis Gorffennaf 2013 derbyniais amlen a roddodd sioc i mi! Yn yr amlen roedd llythyr yn dweud fy mod wedi ennill y Fedal Ddrama!
Mae’r cyfleoedd sydd wedi dod i mi ers hynny wedi datblygu llawer ac wedi fy esblygu fel dramodydd. Ers mis Ionawr 2014 rydw i wedi bod yn cyd-weithio gyda Mared Swain, Cyfarwyddwraig o Theatr y Sherman gan loywi mymryn mwy ar y ddrama. Mae allwbwn allanol, yn dipyn o help, yn enwedig ar siwrnai unig y ‘sgwennwr! Roedden ni’n cwrdd bob ryw ychydig wythnosau yn y Chapter a Mared yn holi cwestiynau ynghylch cymhelliant cymeriadau i mi, a buaswn innau wedyn yn ystyried ei phwyntiau hi, ac yn addasu’r ddrama wrth feddwl am daith y cymeriad.
Ymunodd Sara Lloyd, Cyfarwyddwraig yn Theatr Genedlaethol Cymru yn natblygiad y ddrama ym mis Mai, a datblygodd y ddrama ymhellach. Eblygodd y ddrama yn fwy wrth i mi glywed yr actorion Huw Llyr, Victoria Pugh, Manon Wilkinson a Lowri Gwynne yn actio’r ddrama.
Mae’r cyfle i weithio gyda chyfarwyddwyr proffesiynol, wedi bod yn agoriad llygad i mi. Mae wedi dangos i mi y medraf docio, a bod yn fwy cynnil. Mae gweithio gydag actorion wedi bod o fantais hefyd wrth iddynt fy holi ynghylch taith eu cymeriadau, ac wedi bod yn wers dda i mi o ran rhoi rhesymeg i’w gweithredoedd.
Rwy’n nerfus ond yn edrych ymlaen tuag at wythnos nesaf, ac i weld cynhyrchiadau Dŵr Mawr Dyfn yn yr Eisteddfod. Dw i’n diolch yn fawr iawn am yr holl gymorth a chynghorion rwyf wedi eu derbyn ar hyd taith Dŵr Mawr Dyfn, a thaith fy natblygiad i fel dramodydd.
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.